07/03/2019 21:12h

‘Llavors de futur’ és el documental que fa un homenatge al feminisme a les Illes Balears des dels anys 70 fins a l’actualitat. El curtmetratge retrata aquesta trajectòria a través de 30 entrevistes a diferents dones. Totes elles són protagonistes del feminisme a les Balears. Apareixen, per exemple, les membres del Col·lectiu Pelvis, així com també la presidenta del Govern i la directora de l’IB-Dona, que ha encarregat el documental. Es tracten temes com la sexualitat i la participació política de les dones. La projecció s’ha estrenat avui horabaixa a les quatre illes de manera simultània.